Amsadaɣ d tuɣalin n yiwen n uferdis, yezmer ad yili d imesli, d awal, d taggayt n wawalen, neɣ d tuɣalin n yiwen n unamek deg yiwet n tseddart, imi amsadaɣ ur yeqqin ara kan ɣer talɣa yeɛna ula d agbur. Ayagi d ayen id-yenna J.Kokelbergue: «Amsadeɣ d allus n tefyar yesɛan yiwen n unamek d yiwet n talɣa65». Ma yella si tama n J. G. Tamine tettwali belli amsadaɣ: «D tuɣalin n snat neɣ ugar n tayunin yemseḍfaren, n yiwen n uzenziɣ asdasan id-yettilin s wallus anyan, anmesli, d wallus anamkan66».